《送吴司户之任》
宋代·林希逸

南州诧说才名早，到手青衫已二毛。自守冰霜真铁汉，肯淹岁月待珠曹。

遥知玉节将争致，暂掌牙筹莫厌劳。圣世怜才甄拔易，倚须去著锦宫袍。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。